محمد عبد الوهاب (محسن): حكيم عيون افهم فى العين و افهم كمان فى رموش العين اعرف هواهم ساكن فين و اعرف دواهم ييجي منين قاسيت كتير منهم وقريت كتير عنهم راقية ابراهيم (فيفى): اسمع يا دكتور انا اعرف ان الالم ييجي من عصب الضرس لما الواحد ياكل حاجة ساقعة عبد الوهاب:عشان تحرمي تاكلي جلاس وتدوبي فى قلوب الناس راقية: و عرفت منين ؟ عبد الوهاب: متعرفيش إنى أقدر أقرا افكارك و من عينيكى أقول لك كل أسرارك راقية:حكيم روحانى حضرتك ؟ طيب اقرا لى اللى فى قلبى و احكى لى عليه عبد الوهاب: اللى مكتوب فيه بيخوف مقدرشى احكيه راقية: بيخوف مين ؟ عبد الوهاب: بيخوفنى راقية: انت كل حاجة تحشر نفسك فيها حتى قلبى عبد الوهاب: يا ريتنى صحيح أقدر أكشف قلبك و أسأله ع اللى فى بالى راقية: تسأله عن إيه ؟ عبد الوهاب: عايز أعرف ان كان مشغول و لا خالى راقية: شئ ما يهمكشى عبد الوهاب: ميهمنيش ازاى راقية: طب ما تعيطش عبد الوهاب: عندى سؤال لو تسمحى أقدر أقوله لك راقية: ...